**Урус литературадин ракъиник кваз.**

А. Фатахован вахтунда лезги поэзияда гьеле куьруь шиирри агъавал ийизвай. Шаирдин чал агакьнавай 1-шиир «К1уьд- январь» я. И шиир 1928-йисан декабрдиз кхьенва. И шиирда са патахъай А. Фатахов лезги поэзиядиз вафалу жезват1а, муькуь патахъай ада и поэзиядин тежриба ц1ийи, девлетлу ийизва. Шаир ина вакъиайрин галай галайвилериз вафалу я. 1905-йисан вакъиайрикай адаз авай чирвилер к1елай ктабрай къачурбур я. Иниз килигна адавай и вакъиаяр дериндай къалуриз хьанач. Ам абурун анжах винелай ц1уьдгъуьнна физва.

Зулуматдин асаратда агажна

Винел алай хамни михьиз алажна

Муьгьтяжвили, гишинвили агажна

Халкьар гьахъсуз зулумара гьат хьана.

**« Вач, югъур хьуй, куьгьне уьмуьр».**

А.Фатахован къуватлу шииррикай сад «Вач, югьур хьуй, куьгьне уьмуьр» 1931- йисан сентябрдин эхирда туьк1уьрна. Ина Алибег Фатахова лезгийрин сивяй-сивиз къекъвезвай поэзиядин къайдайрикай менфят къачуна. Шаир «куьгьне уьмуьрдихъ» галаз, инсандихъ галаз хьиз рахазва. Куьгьне уьмуьрдин усалвал, ц1ийи уьмуьрдин патав ам мич1и йиф хъиз аквадайди шаирди и 2 уьмуьр сад садав гекъигуналди къалурзава.

«Хъуьтуьлдиз чпин чанар хуьзвай» «зегьметчияр алдатмишзавай» ханарин яшайишдин аксина ц1ийи уьмуьрдин аваданвал, хушбахтвал ва гатфар гьавадин тазавал эцигнава.

**«Надинж аялар» (1930)**

Лезги поэзияда « Надинж аялар» эпический произведенидин сифте тежриба ва аялар патал сифе ктаб я. Ктабдин сюжет ачухди ва куьруьди я. Са къари хьана.Идан т1варни Пери тир. Агьвалсуз инсан яз, ада верчери хадай какайрик еке умудар кутада. Къаридихъ какаяр авайди къуншидал алай надинж гадайриз, К1арцидиз ва Кембераз хабар жеда. Къари к1арасар гъиз фейила, гадайри къаридин верчер тук1вада. И кардикай хабар хьайи итимри надинж аялар кьада. Сельсоветди абурун бубайривай гайи зиянрин ери хк1ада ва и кардикай аялризни тербият-насият жеда.

И вакъиа шаирди гзаф ц1алц1амдиз, мах хьиз, махунин къайдайрикай менфят къачуз, «хьана-хьанач» лугьуз , ганва.

«Надинж аялар» поэмада А. Фатахова асулдай къошма тир формадик са ц1ийивал мадни кутазва. Адар гьар куплетдин сифте 3 ц1ар чеб чпихъ галаз ва вири куплетрин-4 ц1арар чеб чпихъ галаз рифмада твазвач. Шаир адетриз табий туш, ада абур вичиз муьт1уьгъарзава. Гагь сифте 3 ц1ар, гагь вири 4 ц1ар рифмада твазва; гагь 2-2 ц1ар, гагь 1-ц1ар пудахъ галаз ва 2-ц1ар 4-ц!арц1ихъ галаз рифмада ава